జీవన తరంగాలు
జీవన తరంగాలు తాతినేని రామారావు దర్శకత్వంలో 1973 సంవత్సరంలో విడుదలైన కుటుంబ కథా చిత్రం. ఇందులో శోభన్ బాబు, వాణిశ్రీ ముఖ్యపాత్రలు పోషించారు. దీనికి యద్దనపూడి సులోచనారాణి రచించిన ఇదే పేరు గల నవల ఆధారం. సురేష్ మూవీస్ పతాకంపై దగ్గుబాటి రామానాయుడు నిర్మించిన ఈ చిత్రానికి జె. వి. రాఘవులు ఈ చిత్రానికి సంగీత దర్శకత్వం వహించాడు.
పిల్లా నువ్వు లేని జీవితం
పిల్లా నువ్వు లేని జీవితం (ఆంగ్లం: "Girl, Life Without You") 2014 లో విడుదలైన తెలుగు సినిమా. దీనికి ఎ.ఎస్.రవికుమార్ చౌదరి దర్శకత్వం వహించగా బన్నీవాస్ మరియు హరిషిత్ లు సంయుక్తంగా గీతాఆర్ట్స్ మరియు శ్రీ వెంకటేశ్వర క్రియేషన్స్ బ్యానర్ పై నిర్మించారు. ఈ చిత్రంలో సాయి ధరమ్ తేజ్, రేగినా కస్సంద్ర, జగపతి బాబు నటించారు. ఈ చిత్రానికి సంగీతాన్ని అనూప్ రూబెన్స్ అందించారు. ఈ చిత్రం సాయి ధరమ్ తేజ్ కథానాయకునిగా నటించిన మొదటి చిత్రం. ఈ చిత్రం యొక్క పేరును గబ్బర్ సింగ్ సినిమా లోని ఒక పాట నుండి తీసుకున్నారు. ఈ చిత్రం విమర్శకుల నుండి మిశ్రమ స్పందనలను అందుకుంది. ఈ చిత్రం విజయవంతం అయిన తరువాత ఈ చిత్రం యొక్క ఉపగ్రహ హక్కులను మా టీవీకి అమ్మడమైనది. ఈ చిత్ర కథానాయకుడైన సాయి ధరమ్ తేజ్ యొక్క మొదటి సినిమా వై.వి.ఎస్.చౌదరి దర్శక మరియు నిర్మాణ సారథ్యంలోని రేయ్ . ఆ చిత్రం 2010 అక్టోబరు 17 న రామానాయుదు స్టుడియోస్ లో విజయదశమి నాడు ప్రారంభమైనది. ఈ చిత్రం 2013 ఆగస్టు 6 న పూర్తి అయినది. ఈ చిత్రం ఆర్థిక వ్యవహారాల కారణంగా ఆలస్యంగా 2015 మార్చి 27 న విడుదలైనది. అందువలన సాయి ధరమ్ తేజ్ యొక్క మొదటి విడుదలైన చిత్రంగా "పిల్లా నువ్వు లేని జీవితం" చెప్పబడింది.